Evan Williams. Evan Uilyams (; 1972-yil 31-martda tugʻilgan) – amerikalik tadbirkor, bir qancha internet-kompaniyalarga, jumladan Pura Labs ("Blogger" tomonidan ishlab chiqilgan) va "Twitter" asos solgan. U yerda bir muddat bosh direktor boʻlgan. Hayoti va taʼlimi. Uilyams Nebraska shtatining Klarks shahridagi fermada tugʻilib oʻsgan. U yozda ekinlarni sugʻorishga yordam bergan. U bir yarim yil Nebraska universitetida tahsil oldi, soʻng oʻqishni tashlab, ish faoliyatini dasturchi sifatida davom ettirdi. Ish faoliyati. Oʻrta maktabni tugatgandan soʻng, Uilyams Key West, Dallas, Ostin, Texas shaharlarida va yana Nebraskadagi oilaviy fermasida turli xil Internet texnologiyalari mutaxassisi lavozimlarida ishladi. 1996-yilda Uilyams yuqori texnologiyali „OʻReilly Media“ kompaniyasida ishlash uchun Kaliforniyaning Sebastopol shahriga koʻchib oʻtdi. U oʻz faoliyatini „OʻReilly“da marketing mutahasisi lavozimidan boshlagan, ammo keyinchalik erkin dasturchiga aylandi. Pura Labs va Blogger. Evan Uilyams Meg Hurixan bilan birgalikda „Pura Labs“ IT kompaniyasiga asos solgan. Uning asosiy mahsuloti bloglarni yaratish hamda boshqarish uchun birinchi veb-ilovalardan biri boʻlgan "Blogger" edi. Uilyams isteʼmol tiliga „blogger“ atamasini kiritdi va „blog“ atamasini ommalashtirishda muhim rol oʻynadi. „Pura Labs“ Meg Hurixan va boshqa xodimlar ketganidan keyin, 2003 yil 13-fevralda "Google" tomonidan sotib olinmaguncha, bir muncha vaqt faoliyatini toʻxtatdi. Uilyams 2004-yilda "Blogger"dagi ishlari uchun Xurihan va Pol Bausch bilan birga „"PC Magazine“" tomonidan „Yil odami“ deb topildi.